《屏山楼胡御史拱辰为舒安求》
明代·韩雍

名山相对搆层楼，山势如平翠欲流。云捲半帘天影近，风来满座雨声浮。

羊元独卧筠床晚，苏轼重游赤壁秋。千载芳名今并美，好传家业振箕裘。

作者简介：（1422—1478）明苏州府长洲人，字永熙。正统七年进士，授御史。巡按江西，黜贪墨吏数十人。景泰时擢广东副使，巡抚江西。劾奏宁王朱奠培不法状，后被宁王诬劾，夺官。后再起为大理少卿，迁兵部右侍郎。宪宗立，以牵累贬官。会大藤峡徭、僮等族民众起事，乃改以左佥都御史，参赞军务，督兵镇压。迁左副都御史，提督两广军务。有才略，治军严，而谤议亦易起。为中官所倾轧，乃致仕去。有《襄毅文集》。